cyanic-selkie/wikianc huggingface dataset:
గురువాయూర్ దొరై
ప్రారంభ జీవితం
ఇతడు కేరళలో పుణ్యక్షేత్రమైన గురువాయూరులో 1935, జూలై 2వ తేదీన జి.ఎస్.కృష్ణ అయ్యర్, మీనాక్షి దంపతులకు జన్మించాడు. ఇతని తండ్రి పూజారి. తల్లి గృహిణి. ఇతనికి ఇద్దరు సోదరులు, ముగ్గురు సోదరీమణులు. ఇతని అక్క గురువాయూర్ పొన్నమ్మాళ్ ఆ సమయంలో పేరుగాంచిన గాయని. ఇతని మరొక అక్క మద్రాసులో సంగీతోపాధ్యాయిని. ఇతని అన్న జి.కె.రాజమణి పాలఘాటులో పేరుమోసిన వాయులీన విద్వాంసుడు.
ఇతనికి ఐదవ యేట పోలియో వ్యాధి వచ్చింది. ఇతని తండ్రి ఇతడు గురువాయూరు దాటి బయటకు వెళ్ళి పెద్ద చదువులు చదివి ఉద్యోగం చేయడం కష్టమని భావించాడు. తమ కుటుంబంలో ఒక గాయని, ఒక వయోలిన్ విద్వాంసుడు ఉన్నారు. ఒక మృదంగ విద్వాంసుడు ఉంటే ముగ్గురూ కలిసి కచేరీలు చేసుకోవచ్చని భావించాడు. అదీ కాక పొన్నమ్మాళ్, రాజమణి ఇద్దరూ తమ తమ్ముని బాగోగులు చూసుకోగలరని భావించాడు. దానితో దొరైని మృదంగవిద్వాంసునిగా మలచడానికి నిర్ణయించుకున్నాడు.
దొరై తన ఆరవయేట పాల్గాట్ సుబ్బయ్యర్ వద్ద మృదంగం నేర్చుకున్నాడు. తరువాత ఇ.పి.నారాయణ పిశరోడి వద్ద మృదంగం నేర్చుకున్నాడు. ఆ సమయంలో ఇతని అక్క పొన్నమ్మాళ్ చెంబై వైద్యనాథ భాగవతార్ వద్ద సంగీతం నేర్చుకుంటూ ఉండేది. చెంబై వైద్యనాథ అయ్యర్ ఎప్పుడు గురువాయూర్ వచ్చినా వీరి ఇంటిలోనే బస చేసేవాడు. అతడు దొరై మృదంగ సాధన పట్ల ఆసక్తి కనబరచేవాడు. గురువాయూర్ దొరై ఎనిమిదవ యేట చెంబై వైద్యనాథ భాగవతార్‌‌కు ప్రక్కవాద్యం వాయించడం ద్వారా  తన తొలి మృదంగ ప్రదర్శన ఇచ్చాడు.
1949లో ఇతడు చెంబైతో కచేరీ చేయడానికి తొలిసారి చెన్నై వెళ్ళాడు. ఆ సమయంలోనే పొన్నమ్మాళ్‌కు ఒక మలయాళ సినిమాలో పాడటానికి అవకాశం లభించింది. చెన్నైలో ఉంటే అవకాశాలు ఎక్కువగా లభిస్తాయని భావించి దొరై, పొన్నమ్మాళ్, రాజమణి తమ తండ్రితో కలిసి చెన్నైలో ఒక అద్దె ఇంట్లో నివసించసాగారు. మిగిలిన కుటుంబ సభ్యులు గురువాయూరులో ఉండేవారు. చెన్నైలో ఇతడు పళని సుబ్రమణియం పిళ్ళైని కలుసుకున్నాడు. అతని వద్ద 9 సంవత్సరాలు గురుకుల వాసం చేసి పుదుక్కోటై బాణీలో మృదంగ విన్యాసం నేర్చుకున్నాడు.
విశేషాలు
ఇతడు చిన్నవయసు నుండే దాదాపు అందరు కర్ణాటక సంగీత విద్వాంసులకు వాద్య సహకారం అందించారు. వారిలో ముసిరి సుబ్రహ్మణ్య అయ్యర్, ఎం.డి.రామనాథన్, సెమ్మంగుడి శ్రీనివాస అయ్యర్, ఎం.ఎస్. సుబ్బులక్ష్మి, జి.ఎన్.బాలసుబ్రమణియం, ద్వారం వెంకటస్వామి నాయుడు, ఎస్.బాలచందర్, చిట్టిబాబు, టి.ఆర్.మహాలింగం, మైసూరు చౌడయ్య, పాల్గాట్ ఘటం సుందరం, అలంగుడి రామచంద్రన్, జి.హరిశంకర్, వింజమూరి వరదరాజ అయ్యంగార్ మొదలైన వారున్నారు.
ఇంకా ఇతడు టి.ఎన్.రాజరత్నంపిళ్ళై, తిరువేంగడు సుబ్రహ్మణ్యపిళ్ళై, నామగిరిపేటై కృష్ణన్ వంటి నాదస్వర విద్వాంసులకు, కె. జె. ఏసుదాసు, టి.ఎన్.కృష్ణన్, టి.వి.శంకరనారాయణన్, టి.ఎన్.శేషగోపాలన్, నైవేలి సంతానగోపాలన్, ఎన్.రవికిరణ్, శశాంక్ సుబ్రహ్మణ్యం వంటి వర్తమాన కళాకారులకు కూడా మృదంగవాద్య సహకారం అందించాడు.
సిద్దరామయ్య మంత్రివర్గం
కర్ణాటకలో 2013లో జరిగిన శాసనసభ ఎన్నికల అనంతరం సిద్దరామయ్య ముఖ్యమంత్రిగా బాధ్యతలు చేపట్టిన తరువాత ఆయన మంత్రివర్గాన్ని ఏర్పాటు చేశాడు.
శరద్ పవార్
శరద్ పవార్ (జననం: డిసెంబర్ 12, 1940) ఈయన మహారాష్ట్ర రాష్ట్రానికి చెందిన ఒక భారతీయ రాజకీయ నాయకుడు, నేషనలిస్ట్ కాంగ్రెస్ పార్టీ (ఎన్‌సిపి) అధ్యక్షుడు. ఈయన పద్మవిభూషణ్ పురస్కార గ్రహీత.
రాజకీయ జీవితం
ఈయన 1956 లో ప్రవారణగర్లో గోవా స్వాతంత్ర్యం కోసం నిరసన ప్రదర్శనను నిర్వహించాడు. కళాశాలలో అతను విద్యార్థి రాజకీయాల్లో చురుకుగా ఉన్నాడు. ఈయన 1958లో కాంగ్రెస్ పార్టీ కి ప్రాధాన్యత ఇచ్చి యూత్ కాంగ్రెస్‌లో చేరాడు. ఈయన 1962లో పూనా జిల్లా యువజన కాంగ్రెస్ అధ్యక్షుడయ్యాడు. 1967లో 27 సంవత్సరాల వయసులో మహారాష్ట్ర శాసనసభ యొక్క బారామతి నియోజకవర్గానికి అభ్యర్థిగా పోటీచేసి గెలుపొందాడు. 1969లో ప్రధాని ఇందిరా గాంధీతో పాటు తన గురువు యశ్వంతరావు చవాన్‌తో కలిసి కాంగ్రెస్ (ఆర్) వర్గంలో చేరాడు. 1970ల ప్రారంభంలో బారామతి ఎమ్మెల్యేగా, మహారాష్ట్రలో తీవ్రమైన కరువు ఉన్న సమయంలో పెర్కోలేషన్ ట్యాంకులను నిర్మించడంల ముఖ్యపాత్ర పోషించాడు. 1970ల ప్రారంభంలో ఆనాటి ముఖ్యమంత్రి వసంతరావు నాయక్ మంత్రివర్గంలో ఈయన రాష్ట్ర హోం వ్యవహారాల మంత్రిగా పనిచేసాడు. 1975-77 శంకరరావు చవాన్ ప్రభుత్వంలో హోం వ్యవహారాల మంత్రిగా కొనసాగాడు. 1977 లోక్‌సభ ఎన్నికల్లో ఇందిరా గాంధీ ఆధ్వర్యంలో కాంగ్రెస్ పార్టీ జనతా కూటమికి అధికారాన్ని కోల్పోయింది. దీనికి నైతిక బాధ్యత వహించిన ఆనాటి ముఖ్యమంత్రి శంకరరావు చవాన్ రాజీనామా చేశాడు. ఈయన తన 38 సంవత్సరాల వయస్సులో మహారాష్ట్ర రాష్ట్రానికి అతి పిన్న వయసులో ముఖ్యమంత్రి అయ్యాడు.ఈయన 1987లో కొన్ని రాజకీయ కారణాల వల్ల కాంగ్రెస్ (ఐ) లో చేరాడు. 1988లో ఆనాటి భారత ప్రధాన మంత్రి, కాంగ్రెస్ అధ్యక్షుడు రాజీవ్ గాంధీ ఆనాటి మహారాష్ట్ర ముఖ్యమంత్రి శంకరరావు చవాన్‌కు తన కేంద్ర మంత్రివర్గంలో ఆర్థిక మంత్రిగా స్థానం కల్పించి, చవాన్ స్థానంలో ముఖ్యమంత్రిగా శరద్ పవార్‌ను ఎంపిక చేశారు. 1990 మార్చి 4 న ఈయన మరోసారి ముఖ్యమంత్రిగా ప్రమాణ స్వీకారం చేశాడు.
నేషనలిస్ట్ కాంగ్రెస్ పార్టీ స్థాపన
1999 లో 12వ లోక్ సభ రద్దు చేయబడి, 13వ లోక్ సభ ఎన్నికలు వచ్చిన తరువాత కొన్ని రాజకీయ కారణాల వల్ల ఈయన, సంగ్మా కలిసి నేషనలిస్ట్ కాంగ్రెస్ పార్టీ ని స్థాపించారు. శివసేన-బిజెపి కలయిక తిరిగి అధికారంలోకి రాకుండా ఉండటానికి 1999 రాష్ట్ర అసెంబ్లీ ఎన్నికల తరువాత మహారాష్ట్రలో సంకీర్ణ ప్రభుత్వాన్ని ఏర్పాటు చేయడానికి ఈ కొత్త పార్టీ కాంగ్రెస్ పార్టీతో పొత్తు పెట్టుకుంది. ఈ ఎన్నికల్లో కాంగ్రెస్ పార్టీకి చెందిన విలాస్రావ్ దేశ్‌ముఖ్‌ ను ముఖ్యమంత్రిగా ఎన్నుకున్నారు. ఎన్‌సిపి తరపున చాగన్ భుజ్‌బాల్ ఉప ముఖ్యమంత్రిగా ఎన్నుకోబడ్డాడు.
వెలుపలి లంకెలు
వర్గం:జీవిస్తున్న ప్రజలు వర్గం:1940 జననాలు వర్గం:భారత రాజకీయ నాయకులు వర్గం:మహారాష్ట్ర ముఖ్యమంత్రులు వర్గం:మహారాష్ట్ర రాజకీయ నాయకులు వర్గం:రాజకీయ నాయకులు వర్గం:ఉత్తమ పార్లమెంటేరియన్ అవార్డు గ్రహీతలు
సహారా ఎడారి
thumb|right|300px|సహారా ఉపగ్రహ చిత్రము 260px|thumb|నైఋతి [[లిబియాలోని సహజసిద్ధమైన శిలాతోరణము.]]
సహారా అంటే అరబ్బీ భాషలో అతిపెద్ద ఎడారి అని అర్థం. (అరబ్బీ : الصحراء الكبرى ) (ఆంగ్లం : Sahara), గణాంకాల ప్రకారం అంటార్కిటికా తరువాత ప్రపంచములోనే రెండవ అతి పెద్ద ఎడారి. ఈ ఎడారి వైశాల్యం 9,000,000 చదరపు కి.మీ (3,500,000 చదరపు మైళ్ళు). వైశాల్యంలో అమెరికా సంయుక్త రాష్ట్రాలంత పెద్దది, ఆస్ట్రేలియా కంటే పెద్దది. ఈ ఎడారి ఉత్తర ఆఫ్రికా ఖండంలో ఎర్ర సముద్రం నుండి మధ్యధరా సముద్రతీర ప్రాంతం వరకు, అట్లాంటిక్ మహాసముద్రం పొలిమేర వరకు విస్తరించి ఉంది.''
భౌగోళిక విస్తీర్ణం
సహారా ఎడారి ఉత్తర ఆఫ్రికా ఖండమంతటా చాలా దేశాలలో విస్తరించి ఉంది. అల్జీరియా, బర్కినా ఫాసో, చాద్, ఈజిప్టు, లిబియా, మాలీ, మొరాకో, నైగర్, సెనెగల్, సూడాన్, ట్యునీషియా దేశాలలో విస్తరించి ఉంది. ఈ ఎడారిలో వైవిధ్యమైన భౌగోళిక స్వరూపాలున్నవి. ఈ భౌగోళిక స్వరూపములో నైలు, సెనెగల్ వంటి నదులు కూడా ప్రవహిస్తున్నాయి. అయిర్, అహగ్గర్, సహారా అట్లాస్, టిబెట్సి వంటి పర్వతశ్రేణులు ఉన్నాయి. సహారా ఎడారిలోనే మళ్లీ లిబియన్ ఎడారి, టెనిరి, ఈజిప్షియన్ ఇసుకసముద్రం వంటి ఎడారులు ఉన్నాయి. చాద్ వంటి సరస్సులు, బహరియా వంటి ఒయాసిస్సులు కూడా ఉన్నాయి.
మూలాలు
వర్గం:భూగోళశాస్త్రం వర్గం:ఎడారులు వర్గం:ఆఫ్రికా
కలెర్ బాలపా
భౌగోళికం, జనాభా
కలెర్ బాలపా (202) అన్నది అమృత్‌సర్ జిల్లాకు చెందిన బాబాబాలకా తాలూకాలోని గ్రామం, ఇది 2011 జనగణన ప్రకారం 223 ఇళ్లతో మొత్తం 1333 జనాభాతో 129 హెక్టార్లలో విస్తరించి ఉంది. సమీప పట్టణమైన Batala అన్నది 12 కి.మీ. దూరంలో ఉంది. గ్రామంలో మగవారి సంఖ్య 693, ఆడవారి సంఖ్య 640గా ఉంది. షెడ్యూల్డ్ కులాల సంఖ్య 233 కాగా షెడ్యూల్డ్ తెగల సంఖ్య 0. గ్రామ జనగణన లొకేషన్ కోడ్ 37784.
విద్యా సౌకర్యాలు
సమీప బాలబడులు (Mattewali) గ్రామానికి 5 కిలోమీటర్ల లోపే ఉంది. సమీప మాధ్యమిక పాఠశాల (Usman) గ్రామానికి 5 కిలోమీటర్ల లోపే ఉంది.
సమీప "ఆర్ట్స్, సైన్స్, కామర్సు డిగ్రీ కళాశాలలు" (బాబా బాకలా) గ్రామానికి 5 నుంచి 10 కిలోమీటర్ల లోపే ఉంది. సమీప ఇంజనీరింగ్ కళాశాలలు (Batala) గ్రామానికి 10 కిలోమీటర్ల కన్నా దూరంలో ఉంది.
ప్రభుత్వ వైద్య సౌకర్యాలు
సమీప ప్రాథమిక ఆరోగ్య కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీప ప్రాథమిక ఆరోగ్య ఉప కేంద్రాలుగ్రామానికి 5 నుంచి 10 కిలోమీటర్ల లోపే ఉంది.
సమాచార, రవాణా సౌకర్యాలు
గ్రామం రాష్ట్ర హైవేతో అనుసంధానం కాలేదు.
మార్కెటింగు, బ్యాంకింగు
సమీప ఏటియం గ్రామానికి 10 కిలోమీటర్ల కన్నా దూరంలో ఉంది. పౌర సరఫరాల శాఖ దుకాణం లేదు. సమీప పౌర సరఫరాల శాఖ దుకాణంగ్రామానికి 5 కిలోమీటర్ల లోపే ఉంది.
ఆరోగ్యం, పోషణ, వినోద సౌకర్యాలు
ఆటల మైదానం లేదు. సమీప ఆటల మైదానం గ్రామానికి 10 కిలోమీటర్ల కన్నా దూరంలో ఉంది.
విద్యుత్తు
సౌకర్యం కలదు
భూమి వినియోగం
కలెర్ బాలపా (202) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో) :
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో) :
తయారీ వస్తువులు, పరిశ్రమలు, ఉత్పత్తులు
కలెర్ బాలపా (202) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ) : గోధుమలు,, మొక్కజొన్న
మూలాలు
వర్గం:అమృత్‌సర్ వర్గం:బాబా బకాలా తాలూకా గ్రామాలు
లాలూరు(బుచ్చయ్యపేట)
లాలూరు ఆంధ్ర ప్రదేశ్ రాష్ట్రం, విశాఖపట్నం జిల్లా, బుచ్చయ్యపేట మండలంలోని గ్రామం. ఇది మండల కేంద్రమైన బుచ్చయ్యపేట నుండి 12 కి. మీ. దూరం లోను, సమీప పట్టణమైన అనకాపల్లి నుండి 35 కి. మీ. దూరంలోనూ ఉంది. గ్రామం యొక్క జనగణన లొకేషన్ కోడ్ 586234.
భూమి వినియోగం
లాలూరులో భూ వినియోగం కింది విధంగా ఉంది:
హరేకల హజబ్బ
చదువుకోని వారికే అక్షరం విలువ తెలుస్తుందంటారు.ఆ విలువ తెలిసిన వాడు కాబట్టే ఎంతో మందికి అక్షరదానం చేస్తున్నాడు.వీధుల్లో పండ్లు అమ్మితే వచ్చే సంపాదనతో పేద విద్యార్థుల కోసం పాఠశాల నిర్మించి ఎంతో మందికి స్ఫూర్తిగా నిలిచిన హజబ్బ సేవా గుణాన్ని గుర్తించిన కేంద్ర ప్రభుత్వం ఆయనను పద్మశ్రీ తో సత్కరించింది.
జీవితాన్ని మార్చిన సంఘటన
హరేకల హజబ్బ స్థానికంగా ఉన్న సెంట్రల్‌ మార్కెట్‌లో కమలాలు అమ్ముతూ జీవనం సాగిస్తూ ఉండేవాడు.ఈ క్రమంలో ఓ రోజు ఫారిన్‌ దంపతులు హజబ్బ దగ్గరకు వచ్చి కిలో కమలాలు ఎంత అని ఇంగ్లీష్‌లో అడిగారు.హజబ్బకు కన్నడ, మాతృభాష అరబ్బీ తప్ప మరో భాష రాదు. అందుకే ఆ ఫారిన్‌ దంపతులు అడిగిన ప్రశ్నకు అతను సమాధానం చెప్పలేకపోయాడు.ఆ దంపతులు హజబ్బను చూసి ఎగతాళిగా నవ్వుకుంటూ వెళ్లిపోయారు.జరిగిన అవమానం హజబ్బను చాలా కుంగదీసింది.తన పరిస్థితి మరేవరికి రాకూడదనుకున్నాడు.
పాఠశాల స్థాపితం
ఇంగ్లీష్‌ రాకపోవడం వల్లే తాను ఇలా అవమానాలు పొందాల్సి వచ్చిందని భావించాడు.తన గ్రామంలోని పిల్లలు ఎవరు ఇలాంటి పరిస్థితి ఎదుర్కొకుండా ఉండాలంటే వారికి ఇంగ్లీష్‌ తప్పనిసరిగా రావాలని భావించాడు.కానీ తన గ్రామంలో మంచి స్కూల్‌ లేకపోవడం మదర్సాలో అరబ్బీ తప్ప మరో భాష నేర్పకపోవడం హజబ్బను కలవరపరిచింది.ఈ క్రమంలో హజబ్బ తానే స్వయంగా ఓ పాఠశాలను ప్రారంభించాలిన నిర్ణయించుకున్నాడు.అయితే అది అనుకున్నంత సులభంగా జరగలేదు.ఎన్నో అవమానాలు అడ్డంకులు ఎదురుకున్నాడు. వాటన్నింటిని దాటుకుని 1999, జూన్‌లో తన కలని నిజం చేసుకున్నాడు. అప్పటి వరకు తాను పొదుపు చేసుకున్న ఐదువేల రూపాయలతో సొంతంగా కొంత భూమి కొనుగోలు చేసి పాఠశాల నిర్మాణం ప్రారంభించాడు.
ప్రభుత్వం, దాతల సాయంతో అలా 2001 జూన్‌ నాటికి 8 తరగతి గదులు, రెండు మరుగుదొడ్లతో స్కూలు నిర్మాణం పూర్తయింది. అయితే పాఠశాల నిర్మించాలనే అతని కల నెరవేరింది.ఆ తర్వాత హైస్కూలు స్థాపించాలని నిర్ణయించుకున్నాడు. పదేళ్లు కష్టపడి దాన్ని కూడా సాకారం చేసుకున్నాడు.2012 నాటికి ప్రాథమిక పాఠశాల పక్కనే ఉన్నత తరగతి విద్యార్థుల కోసం మరో బిల్డింగ్‌ నిర్మించాడు.
పద్మ శ్రీ పురస్కారం
నిరక్షరాస్యుడైన హాజబ్బ బుట్టలో పండ్లమ్ముకుంటూ వచ్చిన డబ్బుతో బడిని కట్టించారు.తనలా నేటి తరం పిల్లలు చదువుకు దూరం కావొద్దనే ఆయన ఆశయాన్ని గుర్తించిన కేంద్ర ప్రభుత్వం 2020 సంవత్సరానికి గాను  పద్మశ్రీ అవార్డును ప్రకటించింది.
మూలాలు
వర్గం:1952 జననాలు వర్గం:పద్మ పురస్కారాలు వర్గం:పద్మశ్రీ పురస్కారం పొందిన కర్ణాటక వ్యక్తులు
మంత్రిపాలెం (నగరం మండలం)
మంత్రిపాలెం బాపట్ల జిల్లా, నగరం మండలానికి చెందిన పెద్ద రెవెన్యూయేతర గ్రామం.
త్రాగునీటి సౌకర్యం
ఈ గ్రామములో, 2014, అక్టోబరు-2న గాంధీజయంతి సందర్భంగా, ఎన్.టి.ఆర్. సుజల స్రవంతి పథకం ప్రారంభించారు. ఈ పథకం ద్వారా, గ్రామీణ ప్రాంతాలవారికి స్వచ్ఛమైన శుద్ధి చేసిన, 20 లీటర్ల మంచినీటిని, రెండు రూపాయలకే అందించెదరు.
గామంలో ప్రధాన వృత్తులు
ఇక్కడి ప్రజల ప్రధాన వృత్తి వ్యవసాయం.
గ్రామంలో ప్రధానమైన పంటలు
వరి, అపరాలు, కాయగూరలు
గ్రామ ప్రముఖులు
ఈ ఊరిలోని ప్రధాన సామాజిక వర్గం కమ్మ వారు. ఈ ఊరినుండి కొందరు ప్రముఖ పారిశ్రామిక వేత్తలు కలరు.
శ్రీ మేకా రాధాకృష్ణమూర్తి:- ఈ గ్రామానికి చెందిన అభ్యుదయ రైతు శ్రీ మేకా రాధాకృష్ణమూర్తి, విద్యార్థిదశ నుండే కలంతో పాటు హలం చేపట్టారు. ఉద్యోగావకాశాలను వదలుకొని వ్యవసాయరంగంలో స్థిరపడ్డారు. వీరు గత ఐదు సంవత్సరాలుగా, సేంద్రీయ పద్ధతిలో పంటలను పండించి, అధిక దిగుబడులు పొందటమే కాకుండా రసాయనాల వాడకం లేనందువలన మానవాళికి హానిచేసే రసాయనాలను లేకుండా పంటలు పండించి, పర్యావరణ పరిరక్షణకు పాటు పడుచున్నారు. ఈయన గత 2 సంవత్సరాలుగా వెద పద్ధితిలో వరిసాగు చేసి, వ్యవసాయాధికారులనూ, తోటి రైతులనూ విస్మయపరిచారు. నేడు తీరంలో వెద పద్ధతిలో, ఎక్కువమంది రైతులు వ్యవసాయం చేస్తున్నారంటే, దానికి ఈయనే మారదర్శకుడు. ఈయన ఔషధ మొక్కలు గూడా సాగుచేయుచూ, పరిసరగ్రామాలవారికి ప్రకృతి వైద్యంతో వ్యాధులు నయం చేస్తున్నారు. తన ప్రయోగాలకు అనుకూలంగా నివాసాన్ని పొలంలోనికి మార్చుకున్నారు. ఈయన దేశంలోని వివిధ ప్రాంతాలకు చెందిన పంటలను తనపెరట్లో పండించుచున్నారు. వీరు డిల్లీ, హైదరాబాదు, ముంబై, కర్ణాటక, తమిళనాడు, మహారాష్ట్రా, మొదలగు ప్రాంతాలలో జరిగిన రైతు సదస్సులలో పాల్గొన్నారు. 1996లో 60 మంది రైతులతో కలిసి, రష్యా దేశంలో పర్యటించారు. 2002 లో డిల్లీలో జరిగిన అంతర్జాతీయ రైతు సదస్సులో పాల్గొన్నారు. వీరు 2006 లో గుంటూరులో ఆదర్శరైతు పురస్కారం అందుకున్నారు. 2010లో గుంటూరులో సుభాష్ పాలేకర్ రైతు మేళాలో ఉత్తమ రైతు పురస్కారం అందుకున్నారు.
వర్గం:నగరం మండలం లోని రెవిన్యూయేతర గ్రామాలు
ది క్రానికల్స్ ఆఫ్ నార్నియా: ది వాయేజ్ ఆఫ్ ది డాన్ ట్రీడెర్
ది క్రానికల్స్ ఆఫ్ నార్నియా: ది వాయేజ్ ఆఫ్ ది డాన్ ట్రీడెర్ (ఆంగ్లము: The Chronicles of Narnia: The Voyage of the Dawn Treader) 2010 లో నిర్మించబడిన అమెరికన్ సాహస - అదే పేరుతో పుస్తకం ఆధారంగా, ఫాంటసీ చిత్రం ది క్రానికల్స్ ఆఫ్ నార్నియా ధారావాహిక యొక్క మూడవ భాగం ఉంది.
బయటి లింకులు
వర్గం:2010 తెలుగు సినిమాలు
కార్వాన్
కార్వాన్‌ తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇక్కడ ఎక్కువగా వజ్రాల వ్యాపారం (కార్వా) జరిగేది. కార్వా (వ్యాపారం) కోసం వచ్చీపోయే కూడలి ప్రాంతం కాబట్టి దీనికి కార్వాన్‌ అని పేరు వచ్చింది. కుతుబ్ షాహీలు పాలనలో ముఖ్య వాణిజ్య కేంద్రంగా చాలా ప్రాముఖ్యతను సంతరించుకుంది. ఇది కార్వాన్ నియోజకవర్గం పరిధిలో ఉంది.
చరిత్ర
ఒకప్పుడు వజ్రాలు రాసులుగా పోసి అమ్మేవారు. గుజరాతీ వజ్ర వ్యాపారస్థులు వజ్రాలను ఇక్కడే పోసి విక్రయించేవారని ప్రతీతి. వ్యాపారస్థులకు 'సాహుకారి' అని పేరుండేది. ఈ ప్రాంతాన్ని సాహుకారి కార్వా అని కూడా పిలిచేవారు. కోహినూరు వజ్రమును కార్వాన్‌లోనే సానపట్టారని స్థానిక పెద్దలు చెప్తారు. కార్వా అంటే వ్యాపారం కోసం వచ్చీపోయే కూడలి అని అర్థం. అలా వజ్రాలు, ముత్యాల వర్తకుల కూడలిగా సాహుకారి కార్వా, కార్వాన్‌గా చరిత్రలో ఒక వెలుగు వెలిగిన ప్రాంతమిది. 1908నాటి హైదరాబాదు వరదలు తాకిడికి ఈ ప్రాంతం బాగా దెబ్బతినడంతో ఇక్కడి వ్యాపారులు క్రమేణా కోఠిలోని ప్రస్తుత గుజరాతీ గల్లీ ప్రాంతానికి తరలివెళ్లారని కథనం.
సంస్కృతి
ఇక్కడ హిందువులు, ముస్లింలు ఉన్నారు. ఈ ప్రాంతానికి నిజాం కాలంనుండే ఘనమైన చరిత్ర ఉంది. ఇక్కడ వజ్రాలు, ముత్యాల మార్కెట్లు ఉండేవి. ఆ కాలంలో నిర్మించిన భవనాలు, దేవాలయాలు, మసీదులు (కుల్సమ్ బేగం మసీదు) ఈనాటి వరకు కూడా ఉన్నాయి. ఇది చేనేత బట్టలకు కూడా పేరొందిన ప్రాంతం. బోనాల పండుగ సందర్భంగా జంట నగరాల్లోకెల్ల పెద్దదైన దర్బార్ మైసమ్మ ఆలయంలో ఉత్సవాలు జరుపుతారు. ప్రతి సంవత్సరం కార్వాన్ నియోజకవర్గం పరిధిలోని పలు ప్రాంతాలలో యాదవులు సదర్ ఉత్సవాలు ఘనంగా నిర్వహిస్తారు.
వాణిజ్యం
మెహిదీపట్నం రైలు బజార్, గుడిమల్కాపూర్ కూరగాయల మార్కెట్ ఇక్కడికి సమీప దూరంలో ఉన్నాయి. ఈ ప్రాంతంలో ఉన్న అనేక కన్వెన్షన్ కేంద్రాలలో పెద్ద కార్యక్రమాలన్నీ జరుగుతాయి.
విద్యాలయాలు
ఇక్కడ ప్రభుత్వ ఉన్నత పాఠశాలలు ఉన్నాయి. తెలంగాణలోని అతిపెద్ద ప్రభుత్వ పాఠశాలల్లో ఒకటైన భరత్ అభ్యుదయ ఉన్నత పాఠశాల కూడా ఈ ప్రాంతంలో ఉంది.
మూలాలు
వర్గం:హైదరాబాదు వర్గం:హైదరాబాదు జిల్లా వర్గం:హైదరాబాదులోని ప్రాంతాలు
రాజగోపాలవిలాసము
దీనిని మొదటిసారి తంజావూరు సరస్వతీ మహల్ గ్రంథాలయం వారు 1951 ముద్రించి ప్రచురించారు. నిడుదవోలు వెంకటరావు విపులమైన పీఠికను ఆంగ్ల-తెలుగు భాషలలో అందించి తెలుగు సాహిత్యాన్ని సుసంపన్నం చేశారు.
విషయ సంగ్రహం
ఈ పద్యకావ్యం ఐదు ఆశ్వాసాలుగా రచించబడినది. వీనిలో రాజగోపాలునిగా పేర్కొన్న శ్రీకృష్ణుని అష్టమహిషులను శృంగార నాయికలుగా కీర్తించబడ్డారు.
మూలాలు
వర్గం:తెలుగు కావ్యములు వర్గం:1951 పుస్తకాలు
జావేద్ అహ్మద్ తక్
జావేద్ అహ్మద్ తక్ జమ్మూకశ్మీర్‌ రాష్ట్రానికి సామజిక సేవకుడు. ఆయన దివ్యాంగులకు రెండు దశాబ్దాలుగా సాయం అందిస్తున్నాడు. జావేద్ అహ్మద్ తక్ నిస్వార్థ సేవను గుర్తించిన భారత ప్రభుత్వం ఆయనను 2020లో పద్మశ్రీ పురస్కారంతో సత్కరించింది. జావేద్ అహ్మద్ తక్ ఢిల్లీలోని రాష్ట్రపతి భవన్ లో 2021 నవంబరు 8న రాష్ట్రపతి రాంనాథ్ కోవింద్ చేతులమీదుగా ఈ పురస్కారాన్ని అందుకున్నాడు.
జీవితాన్ని మార్చిన సంఘటన
దక్షిణ కాశ్మీర్ లోని శ్రీనగర్ నుండి 45 కిలోమీటర్ల దూరంలో ఉన్నబిజ్బెహారా పట్టణంలో ఉగ్రవాద దాడిలో జావేద్ అహ్మద్ తక్ పై కాల్పులు జరిపారు, 21 సంవత్సరాల వయస్సులో అతని వెన్నెముక, మూత్రపిండాలు, క్లోమం మరియు ప్రేగులను దెబ్బ తిన్నాయి. అయన దాదాపు రెండేళ్ల పాటు ఆసుపత్రిలో చేరినా అతని ఆరోగ్యం కుదుటపడలేదు. జావేద్ అహ్మద్ తక్ తన వీల్ చైర్ లో తన పరిసరాల్లో నివసిస్తున్న పేద, ఆర్థికంగా వెనుకబడిన పిల్లలకు బోధించడం ప్రారంభించాడు.
జావేద్ అహ్మద్ తక్ కాశ్మీర్ విశ్వవిద్యాలయం నుండి సోషల్ వర్క్ లో మాస్టర్స్ పూర్తి చేసి అయన వికలాంగ సమాజం మరియు కుష్టు వ్యాధితో బాధపడుతున్న ఇతర అట్టడుగు వర్గాల హక్కుల కోసం పోరాడటం ప్రారంభించాడు. పరిస్థితులు మెరుగై వైకల్యం ఉన్నవారి అవకాశాల కోసం వాదించే విజయవంతమైన పిఎల శ్రేణిని దాఖలు చేసిన తరువాత అతను కాశ్మీర్ లోయ యొక్క మొట్టమొదటి మిశ్రమ వైకల్యం పాఠశాలను ప్రారంభించాడు.
మూలాలు
వర్గం:జమ్మూ కాశ్మీర్ వ్యక్తులు
యాంత్రిక ప్రయోజనం
యాంత్రిక ప్రయోజనం (Mechanical advantage - మెకానికల్ అడ్వంటేజ్) అనగా పనిముట్టు, యాంత్రిక పరికరం లేదా యంత్ర వ్యవస్థను ఉపయోగించటం ద్వారా సాధించిన బలం పెరిగినదాని కొలత. ఊహగా, పరికరం ఇన్పుట్ శక్తిని అందజేస్తుంటుంది, సాధారణంగా అవుట్పుట్ శక్తికి అవసరమైన అదనపుబలం పొందటానికి కదలిక మీద బలములను మార్చుతుంది. దీనికి ఉదాహరణ లీవర్ యొక్క సిద్ధాంతము. యంత్ర భాగాలను బలముల, కదలికల నిర్వహణకు రూపకల్పన చేస్తారు ఈ విధానమును యాంత్రికవిధానం (మెకానిజం) అంటారు.
మెకానికల్ ప్రయోజనమును సూత్రాలలో MA గా వ్రాస్తారు.
మెకానిజం అవగాహన కొరకు (ఘర్షణ లేకుండా), ఇది దీనికి కూడా సమానం:
వర్గం:యంత్రాలు
జేమ్స్ డీన్
బాల్య జీవితం
జేమ్స్ డీన్ 1931, ఫిబ్రవరి 8 నాడు మారియన్, ఇండియానా లోని సెవెన్ గబ్లేస్ అపార్ట్మెంట్ ఇంటిలో వింటన్ డీన్, మిల్డ్రెడ్ విల్సన్ కు జన్మించాడు. ఆరు స౦వత్సరాల తర్వాత, ఆ కుటు౦బ౦ కాలిఫోర్నియాకు వెళ్లి౦ది. జేమ్స్ లాస్ ఏంజిలెస్ లోని పాఠశాలకు వెళ్ళాడు. డీన్ తొమ్మిది సంవత్సరాల వయస్సులో అతని తల్లి క్యాన్సర్‌తో మరణించింది. డీన్ తండ్రి రెండవ ప్రపంచ యుద్ధంలో పనిచేశాడు. తర్వాత మళ్లీ పెళ్లి చేసుకున్నాడు. అతని తండ్రి అతనిని ఇండియానాలోని క్వేకర్ ఇంటిలో తన అత్త మరియు మామతో కలిసి నివసించడానికి పంపించాడు. ఉన్నత పాఠశాలలో ఉండగా అతను నాటకాలు, కారు రేసింగ్ పై ఆసక్తి పెంచుకున్నాడు. అతను గ్రాడ్యుయేట్ అయిన తరువాత, అతను తన తండ్రి, సవతి తల్లితో నివసించడానికి కాలిఫోర్నియాకు తిరిగి వెళ్లాడు. అతను శాంటా మోనికా కళాశాల, యు.సి.ఎల్.ఎ.లకు హాజరయ్యాడు. కానీ పూర్తి స్థాయి నటుడుగా మారడం కోసం 1951లో కళాశాలను విడిచిపెట్టాడు.
నటనా జీవితం
డీన్ తొలి టెలివిజన్ పాత్ర ఒక పెప్సి కోలా టెలివిజన్ వ్యాపార ప్రకటన. ఆస్కార్-విజేత దర్శకుడు ఎలియా కజాన్ డీన్‌కు ప్రధాన పాత్రను ఇచ్చాడు. అతను జాన్ స్టెయిన్‌బెక్ రచించిన 1952 నవలకు అనుసరణ అయిన ఈస్ట్ ఆఫ్ ఈడెన్‌లో బెంగతో బాధపడుతున్న సోదరుడు కాల్‌గా నటించాడు. అనుభవం లేని యువ నటుడిని సినిమాలో నటింపజేయడం కజాన్‌కు పెద్ద రిస్క్ అయినప్పటికీ అది ఫలించింది. ఈ పాత్ర అతన్ని రాత్రికి రాత్రే స్టార్‌గా మార్చింది. అతనికి ఆస్కార్ నామినేషన్ సంపాదించింది. అతను నటించినవాటిలోనే అత్యధిక ప్రబలమైన రెబెల్ వితౌట్ ఎ కాస్ అనే చిత్ర శీర్షిక మాదిరిగానే అతని జీవితం ఉండేది. ఆ చిత్రంలో, లాస్ ఏంజిలెస్ కు చెందిన జిమ్ స్టార్క్ అనే ఒక మనశ్శాంతి లేని యువకుడి వేషం వేశాడు. అతను పోషించిన మరో రెండు ప్రముఖ వేషాలు: ఈస్ట్ అఫ్ ఈడెన్ చిత్రములో ఒంటరివాడి వేషం, జయంట్ చిత్రములో కోపిష్టి రైతు వేషం. డీన్ కీర్తి ఈ మూడు చిత్రాలు మీదే ఆధారపడింది. 1999లో, అమెరికన్ ఫిల్మ్ ఇన్‌స్టిట్యూట్ తన అమెరికన్ ఫిల్మ్ హిస్టరీలోని గొప్ప తారల జాబితాలో 18వ స్థానంలో నిలిచాడు.
మరణం
1955, సెప్టెంబరు 30 న, డీన్ తన స్పోర్ట్స్ కారును రేసుకు నడుపుతున్నప్పుడు జరిగిన రోడ్డు ప్రమాదంలో మరణించాడు. అతని భౌతిక కాయాన్ని ఇండియానాలోని ఫెయిర్ మౌంట్ లో ఖననం చేశారు. చనిపోయేనాటికి అతని వయసు 24 సంవత్సరాలు.
మూలాలు
వర్గం:హాలీవుడ్ నటులు వర్గం:1931 జననాలు వర్గం:1955 మరణాలు వర్గం:అమెరికా వ్యక్తులు వర్గం:ఇండియానా
లైయర్స్ డైస్
లైయర్స్ డైస్, 2013 అక్టోబరు 5న విడుదలైన హిందీ సినిమా. జార్ పిక్చర్స్ బ్యానరులో అలాన్ మెక్‌అలెక్స్, అజయ్ రాయ్ నిర్మించిన ఈ సినిమాకు గీతా మోహన్ దాస్ దర్శకత్వం వహించింది. ఇందులో గీతాంజలి థప, నవాజుద్దీన్ సిద్ధికి ముఖ్యపాత్రల్లో నటించారు. ఒక మారుమూల గ్రామానికి చెందిన ఒక యువ తల్లి, తప్పిపోయిన తన భర్తను వెతుకుతూ, తనను తాను కోల్పోయిన నేపథ్యంలో రూపొందిన సినిమా ఇది.
2008లో తీసిన కెల్కుందో అనే షార్ట్ ఫిల్మ్ కు ప్రశంసలు వచ్చిన తరువాత, గీతా మోహన్ దాస్ తీసిన మొదటి సినిమా ఇది. 2013, అక్టోబరులో ముంబై ఫిల్మ్ ఫెస్టివల్‌లో ప్రపంచ ప్రీమియర్‌ విభాగంలో ఈ సినిమా ప్రదర్శన జరిగి, భారతీయ పోటీ విభాగంలో పాల్గొంది. 2014, జనవరిలో సన్డాన్స్ ఫిల్మ్ ఫెస్టివల్, ఇంటర్నేషనల్ ఫిల్మ్ ఫెస్టివల్ రోటర్‌డామ్‌లో ప్రదర్శించబడింది. సోఫియా ఇంటర్నేషనల్ ఫిల్మ్ ఫెస్టివల్‌లో ప్రదర్శించబడిన ఈ సినిమాకు ప్రత్యేక జ్యూరీ అవార్డు వచ్చింది.
61వ భారత జాతీయ చలనచిత్ర పురస్కారాలలో జాతీయ ఉత్తమ నటి (గీతాంజలి థప), జాతీయ ఉత్తమ సినిమాటోగ్రఫీ (రాజీవ్ రవి) విభాగాల్లో అవార్డులు వచ్చాయి. ఉత్తమ విదేశీ భాషా చిత్రంగా 87వ అకాడమీ అవార్డులలో భారతదేశం తరపున అధికారికంగా పంపబడింది, కానీ అందులో నామినేట్ కాలేదు. 2014లో వచ్చిన హ్యాపీ జర్నీ వంటి సినిమాలకు పనిచేసిన ఆర్ట్ డైరెక్టర్ అజయ్ శర్మ, మహారాష్ట్ర స్టేట్ ఫిల్మ్ అవార్డ్స్‌లో ఉత్తమ ఆర్ట్ డైరెక్టర్ అవార్డును గెలుచుకున్నాడు.
నిర్మాణం
2012 మార్చిలో తక్కువ మందితో తక్కువ బడ్జెట్‌లో సినిమా షూటింగ్ జరిగింది. సిమ్లా సమీపంలో కిన్నౌర్ జిల్లాలోని చిట్కుల్ గ్రామంలోనూ, ఢిల్లీలోని జామా మసీదుతో సహా వివిధ ప్రాంతాలలో ఈ సినిమా తీశారు. సినిమాటోగ్రాఫర్ రాజీవ్ రవి (మోహన్ దాస్ భర్త) గతంలో దేవ్.డి (2009), గ్యాంగ్స్ ఆఫ్ వస్సేపూర్ (2012) వంటి సినిమాలకు పనిచేశాడు.
స్పందన
"నిశ్శబ్దంగా వచ్చిన ప్రభావవంతమైన తొలి సినిమా ఇది" అని వెరైటీ మ్యాగజైన్ పేర్కొన్నది.
బయటి లింకులు
వర్గం:భారతీయ సినిమాలు వర్గం:2013 సినిమాలు వర్గం:హిందీ-భాషా చలనచిత్రాలు
మైనంపాటి భాస్కర్
జీవిత విశేషాలు
ఈయన 1945, నవంబరు 27 వతేదీన ప్రకాశం జిల్లాలోని ఒంగోలులో ఎం.హెచ్.వి.అప్పారావు, మహాలక్ష్మమ్మ దంపతులకు జన్మించాడు. ఈయన కర్నూలులోని కొత్తపేట మునిసిపల్ స్కూలులోను, కోల్సు మెమోరియల్ హైస్కూలులోను, మునిసిపల్ హైస్కూలులోను చదివాడు. తరువాత హైదరాబాదులో ఉస్మానియా విశ్వవిద్యాలయం నుండి డిగ్రీ పొందాడు. ఈయన కార్మిక భీమాసంస్థలో 20 సంవత్సరాలు పనిచేసి పదవీవిరమణ చేసి తరువాత రచనా వ్యాసంగాన్నే జీవనోపాధిగా స్వీకరించాడు. కొంత కాలం కలర్‌చిప్స్ సంస్థలో ఫీచర్స్ ఎడిటర్‌గా పనిచేశాడు. ఈయన మొదట కార్టూనిస్టుగా పత్రికా రంగంలో ప్రవేశించి పిమ్మట కథలు, నవలలు వ్రాశాడు. ఈయన వ్రాసిన వెన్నెలమెట్లు అనే నవల అరుణకిరణం అనే సినిమాగా వెలువడి నంది పురస్కారాన్ని గెలుపొందింది. ఇతడు వ్రాసిన కథలు ఆంగ్లంలోనికి, ఇతర భారతీయ భాషలలోనికి అనువాదం అయ్యాయి. ఈయన 2013లో జూన్ 4వ తేదీన ఒక ప్రైవేటు ఆసుపత్రిలో చికిత్స పొందుతూ మరణించాడు.
బయటి లింకులు
వర్గం:1945 జననాలు వర్గం:తెలుగు రచయితలు వర్గం:తెలుగు కథా రచయితలు వర్గం:తెలుగు నవలా రచయితలు వర్గం:తెలుగు వ్యంగ్య చిత్రకారులు/కార్టూనిస్ట్‌లు వర్గం:2013 మరణాలు వర్గం:వ్యంగ్య చిత్రకారులు
వరహాపురం
"వరహాపురం " బాపట్ల జిల్లా, వేమూరు మండలానికి చెందిన గ్రామం. ఇది మండల కేంద్రమైన వేమూరు నుండి 3 కి. మీ. దూరం లోను, సమీప పట్టణమైన తెనాలి నుండి 15 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 537 ఇళ్లతో, 1824 జనాభాతో 206 హెక్టార్లలో విస్తరించి ఉంది. గ్రామంలో మగవారి సంఖ్య 898, ఆడవారి సంఖ్య 926. షెడ్యూల్డ్ కులాల సంఖ్య 1405 కాగా షెడ్యూల్డ్ తెగల సంఖ్య 12. గ్రామం యొక్క జనగణన లొకేషన్ కోడ్ 590403.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి వేమూరులో ఉంది.సమీప జూనియర్ కళాశాల వేమూరులోను, ప్రభుత్వ ఆర్ట్స్ / సైన్స్ డిగ్రీ కళాశాల తెనాలిలోనూ ఉన్నాయి. సమీప మేనేజిమెంటు కళాశాల వడ్లమూడిలోను, వైద్య కళాశాల, పాలీటెక్నిక్‌లు గుంటూరులోనూ ఉన్నాయి.సమీప వృత్తి విద్యా శిక్షణ పాఠశాల కొల్లూరులోను, అనియత విద్యా కేంద్రం తెనాలిలోను, దివ్యాంగుల ప్రత్యేక పాఠశాల గుంటూరు లోనూ ఉన్నాయి.
ప్రభుత్వ వైద్య సౌకర్యం
సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉన్నాయి. పశు వైద్యశాల గ్రామం నుండి 5 కి.మీ. లోపు దూరంలో ఉంది. డిస్పెన్సరీ గ్రామం నుండి 5 నుండి 10 కి.మీ. దూరంలో ఉంది. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామం సంపూర్ణ పారిశుధ్య పథకం కిందకు రావట్లేదు. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
వరహాపురంలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ప్రైవేటు బస్సు సౌకర్యం, రైల్వే స్టేషన్, ట్రాక్టరు సౌకర్యం మొదలైనవి గ్రామానికి 5 కి.మీ. లోపు దూరంలో ఉన్నాయి.
జిల్లా రహదారి గ్రామం నుండి 5 కి.మీ. లోపు దూరంలో ఉంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో వ్యవసాయ పరపతి సంఘం ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 5 కి.మీ. లోపు దూరంలో ఉన్నాయి. రోజువారీ మార్కెట్ గ్రామం నుండి 5 కి.మీ. లోపు దూరంలో ఉంది. వారం వారం సంత గ్రామం నుండి 5 నుండి 10 కి.మీ. దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 6 గంటల పాటు వ్యవసాయానికి, 12 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
నీటిపారుదల సౌకర్యాలు
వరహాపురంలో వ్యవసాయానికి నీటి సరఫరా కింది వనరుల ద్వారా జరుగుతోంది.
గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో యల్లమాటి కుమారి, సర్పంచిగా ఎన్నికైనారు.
గ్రామ విశేషాలు
వరహాపురం గ్రామానికి చెందిన యల్లమాటి శృతి, ఇటీవల నెల్లూరు పట్టణంలో నిర్వహించిన రాష్ట్రస్థాయి మహిళా కుస్తీ పోటీలలో కాంస్య పతకం సాధించింది. ఈ సందర్భంగా 2016, అక్టోబరు-29న, మాజీ ముఖ్యమంత్రి కొణిజేటి రోశయ్య, వేమూరు గ్రామములోని తన స్వగృహంలో, శృతిని అభినందించి, ఆమెకు వ్యాయామానికి సంబంధించిన పరికరాలను బహుకరించారు.
శ్రీపాద జిత్ మోహన్ మిత్ర
శ్రీపాద జిత్ మోహన్ మిత్రా ఒక సుప్రసిద్ధ గాయకుడు. గాయకునిగా తన స్వరంతో ఆరు దశాబ్దాలకు పైగా అలరిస్తూ, నటుడిగా, క్రీడాకారునిగా, రాజకీయ కార్యకర్తగా, సహకారవాదిగా, సంఘసేవకునిగా, మానవతావాదిగా, న్యాయవాదిగా విభిన్న అంశాల్లో తన జీవితాన్ని కొనసాగిస్తున్నారు. వివిధ రంగాల్లో ఆయన కృషికిగాను రాజమహేంద్రవరంలో జీవిత సాఫల్య పురస్కారం అందుకున్నారు.
బాల్యం
ఆంధ్రా కిషోర్‌కుమార్‌గా పేరొందిన జిత్‌ మోహన్‌ మిత్ర నటునిగా, గాయకునిగా గోదావరి జిల్లాల వాసులకే గాక యావత్‌ సినీ లోకానికి పరిచయం. జిత్‌ విద్యార్థి దశ నుంచే మంచి గాయకుడిగా రాణించిన మన జిత్‌ హిందీ పాటల ఆలాపనలో దక్షిణాదివారినే గాక ఉత్తరాది ప్రముఖులను ఆకట్టుకుంటున్నారు. జిత్‌ సోదరు లైన శ్రీపాద పట్టాభి నాటక రంగానికి ఎరుకే. బాపు, రమణలు, పట్టాభి ఏరా అంటే ఏరా అని సంబోధించుకునేవారట.
జననం
శ్రీపాద కృష్ణమూర్తి, శ్రీమతి సుబ్బలక్ష్మి దంపతులకు 30 మార్చి 1943లో రాజమహేంద్రవరంలో జన్మించిన శ్రీ జిత్ కు 5గురు అన్నదమ్ములు, నలుగురు అక్కాచెల్లెళ్లు. శ్రీ జిత్ భార్య ఆర్ అండ్ బిలో అసిస్టెంట్ ఇంజనీరుగా పనిచేసి రిటైరయ్యారు. వీరికి ముగ్గురు అబ్బాయిలు, ఒక అమ్మాయి ఉన్నారు. బికాం బి ఎల్ చదివి కొంతకాలం హైకోర్టులో కూడా ప్రాక్టీస్ చేసారు.
గాయకుడిగా
మున్సిపల్ హైస్కూల్ లో చదువుతున్నప్పుడు అంటే 1954లో "ఓ దునియాకే రఖ్ వాలే" (బైజు బావురా) అనే హిందీ పాటతో గాయకునిగా పరిచయం అయిన శ్రీ జిత్ 1970లో సొంతంగా జిత్ మోహన్ ఆర్కెస్ట్రా ఏర్పాటుచేసుకుని, దేశవ్యాప్తంగా ఇప్పటివరకూ 6వేల ప్రదర్శనలు ఇచ్చారు. 73ఏళ్ళ వయస్సు దాటినా ఇంకా కుర్రాడిగా స్టెప్పులువేస్తూ, శ్రోతలను ఉర్రుతలూగించడం ఈయన ప్రత్యేకత.హిందీ గాయకుడు కిషోర్ కుమార్ ని బాగా అభిమానించే ఈయన కిషోర్ పాటలనే ఎక్కువగా పాడడం విశేషం.
ఎందరికో సత్కారం
నిర్వహించిన కార్యక్రమాలు
సినీ రంగ ప్రవేశం
బాపు దర్శకత్వంలో 1975లో వచ్చిన ముత్యాలముగ్గు చిత్రం ద్వారా తెరంగేట్రం చేసిన జిత్ దాదాపు 210 సినిమాల్లో నటించారు. తెలుగులోనే కాకుండా హిందీ, తమిళం, కన్నడ చిత్రాల్లో నటించారు. శంకరాభరణం, సప్తపది, వంశ వృక్షం, ఆనంద భైరవి, చంటి, స్వాతికిరణం, సిరివెన్నెల, బొబ్బిలి బ్రహ్మన్న, మేఘసందేశం, సీతారత్నం గారబ్బాయి, సర్ గమ్, సుర్ సంగమ్, బెండు అప్పారావు ఆర్ఎంపి ఇలా ఎన్నో సినిమాల్లో ఆయన నటించారు. ముద్దమందారం సినిమాలో 'నా షోలాపూరు చెప్పులు పెళ్ళిలో పోయాయి' పాటను ఈయనే పాడారు. ఇక శంకరాభరణంలో 'హల్లో శంకరశాస్త్రి' పాటలో నటించింది ఈయనే.
సినిమా వాళ్లకు బాసటగా
ముఖ్యంగా గోదావరి అందాలను తెరకెక్కించడంలో ఈయన పాత్ర విశిష్టమైంది. సినీ దర్శకులకు, నిర్మాతలకు జిత్‌ ఆపద్భాందవుడు. ఆయన భరోసాతోనే ఈ ప్రాంతంలో ఎన్నో సినిమాలు షూటింగ్‌ చేసుకున్నాయి. గోదావరి తీరాన అవుట్ డోర్ షూటింగ్ లకు సంబంధించి, బాపు, కె విశ్వనాధ్, ఈవీవీ సత్యనారాయణ తదితరులకు చేదోడు వాదోడుగా ఉంటూ వచ్చారు. ఇక తన ఆర్కెష్ట్రా ద్వారానే నూతన్ ప్రసాద్‌, ఆలీని చిత్ర రంగానికి పరిచయం చేశారు. ఇప్పటికే ఆలీ అనేక సభలో "మా గురువు జిత్‌ మోహన్‌ మిత్రాయే"నని చెప్పడం అందుకు నిదర్శనం. సినీ రంగంలో తనకున్న పరిచయాలతో ఎందరినో ఎందరినో కళా రంగానికి పరిచయం చేయగా, వారు ఉన్నత స్ధానాల్లో ఉన్నారు. కళా రంగానికి, సినీ రంగానికి ఎంతో సేవ చేసిన జిత్‌కు ప్రభుత్వ పరంగా ఎలాంటి గుర్తింపు రాలేదు.
మూలాలు
వర్గం:1943 జననాలు వర్గం:తెలుగు సినిమా నటులు వర్గం:తెలుగు సినిమా నేపథ్యగాయకులు వర్గం:సంఘ సేవకులు వర్గం:తెలుగువారిలో న్యాయవాదులు
మేడారం జాతర - 2018
మేడారం జాత‌ర యాప్
మేడారం జాత‌ర‌కు వ‌చ్చే భ‌క్తుల కోసం "మేడారం గైడ్" అనే యాప్ ని ఆవిష్క‌రించారు. ఈ యాప్ మేడారం జాత‌ర‌కు వ‌చ్చే భ‌క్తులకు రూట్ మ్యాప్ గా ఉప‌యోగ‌ప‌డుతుంది.
మూలాలు
వర్గం:తెలంగాణ దేవాలయాలు వర్గం:తెలంగాణ పుణ్యక్షేత్రాలు వర్గం:తెలంగాణ పర్యాటక ప్రదేశాలు వర్గం:తెలంగాణ పండుగలు వర్గం:జాతరలు
మంచుమనిషి
సామాన్య శక పూర్వం 3,359 - 3,105 సంవత్సరాల మధ్య నివసించిన పురుషుని యొక్క మమ్మీ, మంచుమనిషి. ఇది ప్రకృతి సహజంగా తయారైన మమ్మీ. 1991 సెప్టెంబరులో, ఈట్జల్ ఆల్ప్స్ పర్వతాల్లో, ఆస్ట్రియా, ఇటలీల సరిహద్దు వద్ద ఈ మమ్మీని కనుగొన్నారు. ఈట్జల్ ఆల్ప్స్ పర్వతాల్లో లభించింది కాబట్టి ఈ మమ్మీని ఈట్జి అని కూడా పిలుస్తున్నారు. ఈ వ్యక్తి సా.శ.పూ 3,239 - 3,105 సంవత్సరాల మధ్య మరణించి ఉండేందుకు 66 శాతం అవకాశాలున్నాయి. ఇది ఐరోపాకు చెందిన, అత్యంత పురాతన, ప్రకృతి సహజ మమ్మీ. రాగియుగపు యూరపియన్ల గురించి పరిశోధకులకు అంతకుముందు తెలియని సమాచారం ఈ మమ్మీ ద్వారా లభించింది. అతడి దేహాన్ని, వస్తువులనూ ఇటలీ, దక్షిణ టైరోల్ లోని పురావస్తు ప్రదర్శనశాలలో ప్రదర్శనకు ఉంచారు.
వివిధ శాస్త్ర విభాగాలకు చెందిన శాస్త్రవేత్తలు దేహంపై అనేక పరీక్షలు చేసి తాము కనుగొన్న విషయాలను విశ్లేషించారు. చనిపోయినపుడు ఆ వ్యక్తి వయసు, అతడి జీవన శైలి, వృత్తి, అతడి ఆహారపు అలవాట్లు, చనిపోయేముందు అతడు ఏమి తిన్నాడు, ఎన్ని గంటల ముందు తిన్నాడు వంటి అనేక అంశాలను వెలుగులోకి తెచ్చారు. అతడి మరణ కారణంపై శాస్త్రవేత్తలకు భిన్నాభిప్రాయలు ఉన్నప్పటికీ, అతడిది హింసాత్మక మరణమనే విషయంపై స్థూలంగా ఏకాభిప్రాయం ఉంది.
ఆవిష్కరణ
1991 సెప్టెంబరు 19 న ఆల్ప్స్ పర్వతాల్లో 3,210 మీటర్ల ఎత్తున ఇద్దరు జర్మను యాత్రికులు హెల్ముట్ సైమన్, ఎరికా సైమన్‌లకు ఆస్ట్రియా-ఇటలీ సరిహద్దులోని ఈట్జల్ ఆల్ప్స్ పర్వతాల్లో తూర్పు శిఖరం పైన ఈ మమ్మీ కనబడింది. ఈట్జల్ ఆల్ప్స్ పర్వతాల్లో లభించింది కాబట్టి ఈ మమ్మీని ఈట్జి అని కూడా పిలుస్తున్నారు. వారు ఈ మమ్మీని చూసినపుడు, అది ఇటీవలే మరణించిన పర్వతారోహకుడి శవమై ఉంటుందని భావించారు. మరుసటి రోజున ఒక పర్వత ప్రాంత పోలీసు, సమీపంలోని పర్వత విడిది కీపరు ఒకతనూ కలిసి, నడుం దాకా మంచులో దిగబడి ఉన్న ఆ దేహాన్ని వెలికి తీయడానికి ప్రయత్నించారు. కానీ వాతావరణం అనుకూలించక మధ్యలోనే ఆపేసారు. సెప్టెంబర్ 22, 23 తేదీల్లో ఆ దేహాన్ని వెలికితీసి, వైద్య పరీక్ష కోసం, దాంతో పాటు దొరికిన వస్తువులతో సహా ఇన్స్‌బ్రూక్‌కు తరలించారు. సెప్టెంబరు 24 న పురాతత్వవేత్త కాన్‌రాడ్ స్పిండ్లర్ ఆ దేహాన్ని, వస్తువులనూ పరీక్షించాడు. వస్తువుల్లోని గొడ్డలిని పరిశీలించాక, ఆ దేహం వయస్సు దాదాపు నాలుగువేల సంవత్సరాలు ఉంటుందని అతడు అంచనా వేసాడు.
శాస్త్రీయ విశ్లేషణ
ప్రదర్శనశాలలో దేహానికి విస్తృతంగా పరీక్షలు చేసారు. కణాలను, పేగుల్లోని అవశేషాలనూ సూక్ష్మంగా పరీక్షించారు. ఇదిలా ఉండగా, 1918 లో మరణించిన ముగ్గురు ఆస్ట్రో హంగేరియన్ సైనికుల ఘనీభవించిన శరీరాలను పుంటా శాన్ మాటియో పర్వతంపై 2004 ఆగస్టులో కనుగొన్నారు. వీటిలో ఒక దేహాన్ని ప్రదర్శనశాలకు పంపించారు. ఈట్జిపై పరిశోధనలో, మంచు మానవ శరీరాన్ని ఎలా పరిరక్షిస్తుందో తెలుసుకునేందుకు ఈ సైనికుడి దేహం పనికొస్తుందని భావించారు.
దేహం
ఇప్పటి అంచనాల ప్రకారం, చనిపోయేనాటికి ఈట్జి, సుమారు 1.65 మీ ఎత్తు, 50 కిలోల బరువూ ఉన్న 45 ఏళ్ళ వ్యక్తి. దేహాన్ని వెలికితీసిపుడు దాని బరువు 13.75 కిలోలు. మరణించగానే, దేహం మంచుతో కప్పబడిపోయింది కాబట్టి, అది పాక్షికంగానే శిథిలమైంది. పుప్పొడి, దుమ్ము, పంటి పింగాణీలోని ఐసోటోపులనూ పరీక్షించాక, అతడు తన బాల్యాన్ని ఉత్తర ఇటలీ లోని బొల్జానో ప్రావిన్సుకు చెందిన ఫెల్డ్‌తర్న్‌స్ గ్రామానికి దగ్గర్లో గడిపాడని, తరువాతి కాలంలో అక్కడికి 50 కి.మీ ఉత్తరాన ఉన్న లోయల్లో నివసించేందుకు తరలి వెళ్ళి ఉంటాడనీ తెలుస్తోంది.
ఈట్జి చిన్న ప్రేవుల్లోని అవశేషాలను పరీక్షించగా, రెండు భోజనాలు అందులో ఉన్నట్లు గమనించారు. (రెండవది, మరణించడానికి 8 గంటల ముందు తిన్నాడు). ఒకటి కొండగొర్రె మాంసం కాగా, రెండోదానిలో ఎర్ర జింక, హెర్బ్ బ్రెడ్ ఉన్నాయి. రెండూ కూడా ధాన్యం, దుంపలు, పండ్లతో తిన్నాడు. ధాన్యం గోధుమ నూకతో చేసినది. అది బ్రెడ్ రూపంలో తిని ఉంటాడు. మరణానికి కొన్ని నెలల ముందు ఏమి తిన్నాడో అతడి వెంట్రుకలను విశ్లేషించి తెలుసుకున్నారు.
2009 లో దేహంపై ఒక క్యాట్ స్కాన్ నిర్వహించగా, అతడి కడుపు కొద్దిగా పైకి, ఊపిరితిత్తుల కింది భాగం వద్దకు జరిగిందని తెలిసింది. కడుపులో పాక్షికంగా జీర్ణమైన ఐబెక్స్ మాంసపు అవశేషాలు కనిపించాయి. మరణానికి రెండు గంటల ముందు అతడది తిన్నట్లుగా ఇది సూచిస్తోంది. గోధుమ దాణాలనూ గమనించారు.
ఈట్జి వెంట్రుకల్లో అధిక స్థాయిలో రాగి కణాలు, ఆర్సెనిక్ కనిపించాయి. పైగా అతడి గొడ్డలి 99.7% స్వచ్ఛమైన రాగితో తయారు చెయ్యబడి ఉంది. వీటిని బట్టి అతడు రాగి శుద్ధిపరచే పని చేసేవాడని భావించారు.
ఈట్జి యొక్క ముంగాలి ఎముక, తొడ ఎముక, కటి భాగాల నిష్పత్తిని పరిశీలించాక, పర్వత ప్రాంతాల్లో బాగా నడవడం అతడి దినచర్యలో భాగంగా ఉండేదని నిర్ధారించారు. ఈ స్థాయిలో సంచరించడం ఇతర రాగియుగపు యూరపియన్ల జీవన శైలిలో భాగంగా ఉండేది కాదు. ఈట్జి ఎత్తైన ప్రదేశాల్లో నివసించిన గొర్రెల కాపరి అయి ఉండవచ్చని రఫ్ ప్రతిపాదించాడు.
ఆధునిక 3-D సాంకేతికతను వాడి, ఈట్జి ముఖాన్ని పునఃసృష్టి చేసారు. గుంట కళ్ళతో, గడ్డంతో, ముడతలు పడ్డ మొహం, జారిన చెంపలతో, 45 ఏళ్ళ ఈట్జి తన వయసు కంటే పెద్దవాడిగా, అలసిపోయి ఉన్నట్లుగా కనిపించాడు.
బట్టలు బూట్లూ
ఎడమ|thumb|ఆర్కియోపార్క్ (ష్నాల్స్ లోయ/ దక్షిణ టైరోల్). మ్యూజియమ్:ఈట్జి ధరించిన కొత్తరాతియుగంనాటి దుస్తుల పునఃసృష్టి. ఈట్జి దుస్తులు ఆడంబరంగా ఉన్నాయి. గడ్డితో నేసిన చొక్కా , ఒక కోటు, బెల్టు, పాంటు, మొలగుడ్డ, బూట్లూ ధరించి ఉన్నాడు. ఎలుగుబంటి చర్మంతో చేసిన టోపీ పెట్టుకుని గడ్డం చుట్టూ తాడుతో దాన్ని కట్టుకుని ఉన్నాడు. బూట్లు వెడల్పుగా, నీళ్ళు లోనికి పోలేని విధంగా, మంచులో నడిచేందుకు అనువుగా చేసినట్లు ఉన్నాయి. బూట్ల అడుగుభాగం ఎలుగుబంటి చర్మంతోటి, పైభాగం జింక చర్మంతోటీ, లేసులు చెట్టు బెరడు తోటీ చేసి ఉన్నాయి. బూట్ల లోపల, కాలి చుట్టూ మెత్తటి గడ్డి పేర్చి ఉంది, సాక్సు లాగా. కోటు, బెల్టు, పాంట్లు, మొలగుడ్డలను నిలువుగా చీరిన తోలు ముక్కలను, జంతువుల నరాలతో కుట్టి తయారుచేసారు. అతడి బెల్టుకు ఒక సంచీ ఉంది. అందులో అతడికి పనికివచ్చే స్క్రేపరు, డ్రిల్లు, ఎముకతో చేసిన ఆయుధం, ఎండబెట్టిన పుట్టగొడుగూ ఉన్నాయి.
బూట్లను చెకొస్లొవేకియాకు చెందిన శాస్త్రవేత్త ఒకరు పునర్నిర్మించాడు. "బూట్లు చాలా సంక్లిష్టంగా ఉండటాన్ని బట్టి, ఆ కాలంలోనే ప్రజల కోసం బూట్లు తయారు చేసేందుకు చర్మకారులు ఉండేవారని నేను నమ్ముతున్నాను" అని ఆయన అన్నాడు. ఈ పునర్నిర్మించిన బూట్లు ఎంత బాగా ఉన్నాయంటే, అలాంటివాటిని తయారుచేసి అమ్మేందుకు హక్కులు కావాలని ఓ చెక్ కంపెనీ కోరింది. అయితే, ఈ మధ్య ఓ బ్రిటిషు పురాతత్వవేత్త జాకీ ఉడ్ ప్రకారం ఈట్జి బూట్లు నిజానికి మంచుబూట్ల యొక్క పై భాగం. ఆయన సిద్ధాంతం ప్రకారం దేన్నైతే బ్యాక్‌ప్యాక్‌లో భాగమని అనుకుంటున్నారో, అది ఒక మంచుబూటులోని భాగమైన చెక్క ఫ్రేము.
పనిముట్లు
కుడి|thumb|ఈట్జి రాగి గొడ్డలి నమూనా
ఈట్జి వద్ద లభించిన ఇతర వస్తువులు -యూ అనే చెట్టు కర్రతో చేసిన కర్ర కలిగిన రాగి గొడ్డలి, క్వార్ట్ రాతితో చేసిన చాకు, 14 బాణాలు, అమ్ములపొది. వీటిలో రెండు బాణాలు విరిగి ఉన్నాయి. ఇవి క్వార్ట్జ్ రాతి మొన కలిగి, వెనక చివర రెక్కలు కలిగి ఉన్నాయి. మిగతా 12 బాణాల తయారీ పూర్తి కాలేదు. వీటికి మొన లేదు. బాణాలు అమ్ములపొదిలో ఉన్నాయి. వాటితో పాటు వింటినారి లాంటిది కూడా ఉంది. గుర్తు తెలియని మరొక పనిముట్టు కూడా అందులో ఉంది, ఎముకతో చేసిన మరొక పనిముట్టు కూడా ఉంది, అది బహుశా బాణపు మొనకు సాన పెట్టేందుకు వాడి ఉండవచ్చు. అక్కడ 1.82 మీ పొడవున్న ధనుస్సు కూడా దొరికింది. యూ కర్రతో చేసిన ఆ ధనుస్సు తయారీ ఇంకా పూర్తి కాలేదు.
ఇవి కాకుండా ఈట్జి వద్ద బెర్రీలు, రెండు బిర్చ్ బార్క్ బుట్టలు, తోలు తీగలకు తగిలించి ఉన్న రెండు రకాల పోలిపోర్ పుట్టగొడుగులు కూడా లభించాయి. వీటిలో ఒకటైన బిర్చి పుట్టగొడుగుకు, దేహంలోని పరాన్న జీవులను నిర్మూలించే ఔషధ గుణాలున్నాయి. వీటిని బహుశా వైద్యం కోసం వాడుతూ ఉండి ఉండవచ్చు. రెండోది, టిండెర్ ఫంగస్. ఇది నిప్పును తయారుచేసే ఇతర మొక్కలతో పాటు ఉంది. నిప్పును రగిల్చే క్వార్ట్జ్ రాయి, పైరైట్లు కూడా ఉన్నాయి.
ఈట్జి వద్ద ఉన్న రాగి గొడ్డలి ఆసక్తికరంగా ఉంది. దాని కర్ర 60 సెం.మీ పొడవుతో యూ చెట్టు కర్ర నుండి తయారుచేసి ఉంది. చివరన లంబకోణంలో వంపు తిరిగి ఉంది. గొడ్డలి కర్రు 9.5 సెం.మీ పొడవుతో స్వచ్ఛమైన రాగితో తయారై ఉంది. పోతపోసి, ఫోర్జింగుతో మలచి, మెరుగుపెట్టి, పదును పెట్టీ దాన్ని తయారుచేసారు. ఆ మొనను కర్ర యొక్క లంబకోణపు వంపులోకి దూర్చి, బిర్చి తాడుతోటి, తోలుతోటీ గట్టిగా కట్టారు. ఈ కట్టులోంచి పొడుచుకువచ్చిన గొడ్డలి అంచుమీద దాన్ని వాడిన గుర్తులు స్పష్టంగా కనబడుతున్నాయి. ఆ కాలంలో గొడ్డలి ఒక ముఖ్యమైన పనిముట్టు అయి ఉంటుంది. దాన్ని కలిగి ఉండటం ఒక హోదాకు సూచిక కూడా అయి ఉండవచ్చు.
జన్యు విశ్లేషణ
ఈట్జి యొక్క పూర్తి జన్యురాశిని క్రమీకరణ చేసి, నివేదికను 2012 ఫిబ్రవరి 28 న ప్రకటించారు. .
టోసోమల్ DNA ప్రకారం ఈట్జికి దక్షిణ యూరపియన్లతో బాగా దగ్గర సంబంధాలున్నాయి. ముఖ్యంగా భౌగోళికంగా విడిగా ఉన్న కార్సికన్లకు, సార్డీనియన్లకు సంబంధాలు కనిపిస్తున్నాయి.
పాలియో ఆంత్రోపాలజిస్టు జాన్ హాకిన్స్ 2012 లో ప్రచురించిన పత్రంలో ఈట్జిలో ఆధునిక యూరపియన్ల కంటే నియండర్తల్ మానవుని వారసత్వం ఎక్కువగా కనిపిస్తోందని చెప్పాడు.
2013 అక్టోబర్ 2013 లో, 19 మంది ఆధునిక టైరోలియాన్ పురుషులు ఈట్జి సంబంధీకులని తెలిసింది. ఇన్‌స్‌బ్రూక్ మెడికల్ యూనివర్సిటీకి చెందిన శాస్త్రవేత్తలు, 3700 మంది పురుష రక్తదాతల DNA పై చేసిన పరిశోధనలో 19 మందిలో మంచుమనిషికే చెందిన ఒక జన్యు మ్యుటేషన్ ఉందని కనుక్కున్నారు.
రక్తం
ఈట్జి శరీరంలో రక్తకణాలు ఇంకా చెక్కుచెదరకుండా ఉన్నాయని 2012 మేలో శాస్త్రవేత్తలు ప్రకటించారు. ఇప్పటి వరకు కనుగొన్న మానవ రక్తకణాల్లో ఇవే అత్యంత పురాతనమైనవి. ఇంత పురాతన దేహాల్లో రక్తకణాలు కుచించుకుపోయి గానీ, శిథిలమై అవశేషాలుగా గానీ ఉంటాయి. కానీ ఈట్జి రక్తకణాలు సజీవ రక్తకణాల పరిమాణంలో ఉన్నాయి. అవి ఆధునిక కాలంనాటి రక్త నమూనాలాగే ఉన్నాయి.
H. pylori విశ్లేషణ
ఈట్జి ప్రేవుల్లో లభించిన హెలికోబాక్టర్ పైలోరి మూలాలను తెలుసుకొనేందుకు గాను జీర్ణాశయం, అన్నవాహికల నుండి సేకరించిన 12 నమూనాలపై చేసిన పరిశీలనల ఫలితాలను 2016 లో ప్రకటించారు. అతడి అన్నవాహికలో దొరికిన H. pylori స్ట్రెయిన్ దక్షిణాసియా, మధ్య ఆసియా ప్రజల్లో ఉంటుంది, యూరపియన్లలో ఇది చాలా చాలా అరుదుగా ఉంటుంది. ఈ స్ట్రెయిన్‌కు భారతదేశంలో లభించే మూడు hpAsia2 జెనోమ్‌లతో అత్యంత దగ్గరి పోలికలున్నాయి
మరణ కారణం
ఈట్జి మంచు తుపానులో చిక్కుకుని మరణించి ఉంటాడని తొలుత భావించారు. తరువాత, బహుశా అతడు తన తెగకు నాయకుడు కావడాన, సాంప్రదాయిక కర్మకాండలో భాగంగా అతణ్ణి బలి ఇచ్చి ఉండవచ్చని ఊహించారు. ఇలా అనుకోవడానికి కారణం.. ఊబిలోంచి వెలికితీసిన టోలండ్స్ మ్యాన్, లిన్‌డో మ్యాన్ వంటి సా.శ.పూ. మొదటి సహస్రాబ్ది నాటి శవాలు.
2001 లో తీసిన ఎక్స్-రేలు, సిటీ స్కానుల్లో ఈట్జి చనిపోయేటప్పుడు ఎడమ భుజంలో బాణపు ములుకు దిగబడి ఉందనీ, దానికి సరిపోలే చిరుగు అతడి కోటుకు ఉందనీ తేలింది. ఈ బాణపు ములుకు చేసిన గాయం నుండి రక్తం కారిపోయి ఈట్జి మరణించి ఉంటాడని పరిశోధకులు భావించారు. ఆధునిక వైద్య సదుపాయాలున్నా సరే, ఆ దెబ్బ తాకిడికి అతడు మరణించి ఉండేవాడు. మరింత పరిశోధనలో, మరణానికి ముందు బాణపు కర్రను లాగేసినట్లు తేలింది. దేహంపై చేసిన సూక్ష్మ పరిశోధనలో గాట్లు, చేతులకు, మణికట్లకు, ఛాతీపైన గాయాలూ కనిపించాయి. మెదడుపై కూడా గాయం ఉంది. తలకు బాగా దెబ్బ తగిలినట్లు అది సూచిస్తోంది. బొటనవేలు మొదట్లో ఒక గాటు ఉంది. అది లోతుగా, ఎముక వరకూ ఉంది. ఆ గాయం మానే లోపే అతడు మరణించాడు. తలకు తగిలిన దెబ్బ కారణంగా అతడు మరణించి ఉండొచ్చని ఇప్పుడు భావిస్తున్నా, ఆ దెబ్బ ఎలా తగిలి ఉండొచ్చనేది పరిశోధకులకు ఇదమిత్థంగా తెలీలేదు.
ఈమధ్య కాలంలో చేసిన DNA విశ్లేషణల ప్రకారం, అతడి వస్తువులపై కనీసం మరో నలుగురు వ్యక్తుల రక్తపు మరకలు ఉన్నట్లుగా తేలింది. అతడి కత్తిపైన ఒకటి, ఒక బాణపు ములుకుపైన ఇద్దరివి, కోటుపై నాలుగోదీ ఉన్నాయి. ఈ వివరాలను బట్టి ఇలా ఊహించారు: ఈట్జి ఒకే బాణంతో ఇద్దరిని చంపాడు, రెండు సందర్భాల్లోనూ వాళ్ళ శరీరాల్లోంచి బాణాన్ని బయటికి లాగేసాడు. తన మిత్రుడొకడు గాయపడగా అతణ్ణి మోసుకెళ్ళి ఉంటాడు, అప్పుడా వ్యక్తి రక్తం ఈట్జి కోటుకు అంటి ఉంటుంది. మరణించినపుడు ఈట్జి పడి ఉన్న స్థితి చూస్తే (గడ్డకట్టిన దేహం బోర్లా పడి, ఎడమ చేయి ఛాతీకి అడ్డంగా మడిచి ఉంది) మరణానికి ముందు, మంచు కారణంగా రిగర్ మార్టిస్‌ మొదలవడానికి ముందు, శరీరంలో దిగిన బాణాన్ని లాగేసే ప్రయత్నంలో అతడు బోర్లా పడుకుని ఉంటాడు అని భావించవచ్చు.
ఈట్జి పర్వతాలపై దిగువ ప్రాంతాల్లోనే మరణించి ఉండొచ్చనీ, తరువాత అతణ్ణి ఎగువ ప్రాంతాల్లో ఖననం చేసి ఉండొచ్చనీ 2010 లో పురాతత్వవేత్త అలస్సాంద్రో వాంజెట్టి, అతడి సహోద్యోగులూ ప్రతిపాదించారు. ఈట్జి దొరికిన పరిసరాల్లోను, ఇతర ప్రదేశాల్లోనూ వాళ్ళు చేసిన పరిశోధనలను అనుసరించి, ఈట్జిని ఒక ఖనన వేదికపై ఉంచి ఉండవచ్చునని, తదనంతరం వివిధ వాతావరణ పరిస్థితుల్లో మంచు కరిగి, అది కిందకు జారి తిరిగి గడ్డకట్టి ఉండవచ్చుననీ వాళ్ళు ప్రతిపాదించారు. క్లాస్ ఈగ్గి అనే ఆర్కియోబొటానిస్టు, మంచు కరిగి, శవం కిందకు జారే సిద్ధాంతాన్ని అంగీకరించినప్పటికీ, అక్కడ దొరికిన రాళ్ళ ముక్కలు ఖనన వేదికవేనని నిరూపించే ఆధారాలేమీ అలస్సాంద్రో పరిశోధనా పత్రం చూపించలేదు అని చెప్పాడు. పైగా, బయొలాజికల్ ఆంత్రోపాలజిస్ట్ ఆలబర్ట్ జింక్ వాదన ప్రకారం, ఈట్జి శరీరం కొండలపై నుండి జారి ఉంటే, ఎముకలకు దెబ్బలు తగిలి అవి విరిగి ఉండాలి, కానీ అటువంటి దెబ్బలేమీ అతడి శరీరంలో కనిపించలేదు. బాణపు దెబ్బ వద్ద రక్తపు మరకలు చెక్కు చెదరలేదు. శరీరం ఎత్తుల నుండి పడిపోయి ఉంటే ఆ మరకలు చెదిరిపోయి ఉండేవి. ఏదేమైనప్పటికీ, ఈ ఖనన సిద్ధాంతం, ఈట్జిది హింసాత్మక మరణం అనే సంభావ్యతను మాత్రం ఖండించలేదు.
కోర్టు వివాదం
మంచుమనిషిని కనుక్కున్న సైమన్లకు ఇటలీ చట్టం ప్రకారం, దక్షిణ టైరోలియన్ ప్రభుత్వం నుండి ఆవిష్కరణ ఫీజు వస్తుంది. అది ఈట్జి విలువలో 25% ఉంటుంది.1994 లో వారు సైమన్లకు కోటి లీరాల (5,200 యూరోలు) బహుమతి ప్రకటించగా, దాన్ని వాళ్ళు తిరస్కరించారు 2003 లో సైమన్లు తమను అధికారిక ఆవిష్కర్తలుగా ప్రకటించాలని బొల్జానో కోర్టులో కేసు వేసారు. 2003 నవంబరులో కోర్టు వారికి అనుకూలంగా తీర్పు ఇచ్చింది. తాము 3 లక్షల డాలర్లు ఫీజుగా ఆశిస్తున్నట్లు డిసెంబరులో సైమన్లు ప్రకటించారు. స్థానిక ప్రభుత్వం పైకోర్టుకు అప్పీలుకు వెళ్ళాలని నిర్ణయించింది.
వీళ్ళు కాక మరో ఇద్దరు మహిళలు మగ్దలీనా మోహర్ జార్క్, శాండ్రా నెమెత్ లు ఈట్జిని కనుక్కున్న పర్వతారోహకుల బృందంలో తామూ ఉన్నామని ప్రకటించారు.
వీళ్ళిద్దరిలో ఎవరూ ఆరోజున లేరని ఎరికా సైమన్ చెప్పింది.
2004 లో హెల్ముట్ సైమన్ మరణించాడు. రెండేళ్ళ తరువాత, 2006 జూన్‌లో సైమన్లే అసలైన ఆవిష్కర్తలని, వారు ఆవిష్కరణ ఫీజుకు అర్హులని అప్పీలు కోర్టు తీర్పు ఇచ్చింది. ఆ తరువాత ఎరికా సైమన్ తన ఫీజును 1,50,000. యూరోలకు తగ్గించింది. 2008 సెప్టెంబరు 29 న ప్రభుత్వం, ఎరికా సైమన్ ఒక ఒప్పందానికి వచ్చినట్లుగా ప్రకటన వెలువడింది. ఆ ఒప్పందం ప్రకారం ప్రభుత్వం ఎరికాకు 1,50,000 యూరోలు చెల్లిస్తుంది.
"ఈట్జి శాపం"
ఈట్జి ఒక దుశ్శకునమని, దానితో సంబంధం ఉన్నవారు శాపగ్రస్తులౌతారనీ ఒక వదంతి వ్యాపించింది. ఈట్జితో సంబంధం ఉన్న కొంతమంది మరణించడం ఈ వదంతికి మూలం. వాళ్ళు అంతుచిక్కని కారణాలతో మరణించారనే ప్రచారం జరిగింది. మరణించినవారిలో ఈట్జిని కనుక్కున్న హెల్ముట్ సైమన్, మమ్మీని మొదటగా పరీక్షించిన కాన్‌రాడ్ స్పిండ్లర్ ఉన్నారు. ఇప్పటివరకూ సంభవించిన ఏడు మరణాల్లోను, నాలుగు ప్రమాదాల కారణంగా జరిగాయి. ఈ మరణాలను శాపానికి ఆపాదించారు. వాస్తవానికి ఈట్జికి సంబంధించిన పనుల్లో వందలాది మంది పాల్గొన్నారు, ఇంకా పనిచేస్తున్నారు కూడా. వారిలో అతికొద్ది శాతం మంది మరణించడం అంత చెప్పుకోదగ్గ విషయమేమీ కాదు.
మూలాలు
Category:Coordinates not on Wikidata వర్గం:పురాతత్వ శాస్త్రము వర్గం:మమ్మీలు వర్గం:మానవ పూర్వీకులు వర్గం:ఈ వారం వ్యాసాలు
ఆంధ్రప్రదేశ్ శాసనసభ సభ్యుల జాబితా (2019)
thumb|390x390px|ఆంధ్ర ప్రదేశ్ శాసన సభ - అమరావతి 2019 ఆంధ్ర ప్రదేశ్ శాసనసభ ఎన్నికలలో గెలుపొందిన శాసన సభ్యుల జాబితా:
శ్రీకాకుళం జిల్లా విజయనగరం జిల్లా విశాఖ జిల్లా తూర్పుగోదావరి జిల్లా పశ్చిమ గోదావరి జిల్లా కృష్ణా జిల్లా గుంటూరు జిల్లా ప్రకాశం జిల్లా నెల్లూరు జిల్లా క డప జిల్లా కర్నూలు జిల్లా అనంతపురం జిల్లా చిత్తూరు జిల్లా
మూలాలు
వర్గం:ఆంధ్రప్రదేశ్ రాజకీయాలు వర్గం:జాబితాలు వర్గం:ఆంధ్రప్రదేశ్ శాసన సభ్యులు
స్వర్ణపుష్పం
స్వర్ణపుష్పం 2012లో ప్రారంభించబడిన తెలుగు మాసపత్రిక. ఈ ప్రతిక సంస్థాపక ముఖ్య సంపాదకులు, ప్రచురణకర్త మక్కపాటి మంగళ. ఈ మాసపత్రిక యొక్క ఐఎస్ఎస్ఎన్ నెంబర్ ISSN 2394-2193.
శీర్షికలు-అంశాలు
ఈ పత్రికలోని రచనలు తెలుగు భాషను, సంస్కృతిని సుసంపన్నం చేసే కోణంలో ఉంటాయి. ఇందులో ప్రధానంగా కథలు కథానికలు, కవితలు, పాటలు, సామాజిక స్పందనలు, స్థల చరిత్రలు, మన సంప్రదాయాలు, మన దేవాలయాలు, యక్ష ప్రశ్నలు, మన చరిత్ర, గృహదేవత, స్వర్ణ చిత్ర సినిమా కబుర్లు, మన వీరులు, చరిత్రకు తెలియని కవి, పరిశోధక వ్యాసాలు, పండుగలు, జాతీయ దినోత్సవాలు, సూక్తులు, మన ఆటలు, గ్రహం అనుగ్రహం, రాశి ఫలితాలు, మొదలైన శీర్షికలతో మన భారతీయ సంస్కృతి, సంప్రదాయాలకు అద్దం పడుతూ మానవజాతి ఘనతను చాటి చెపుతూ "భాష, సాహిత్యం, సంస్కృతి, చరిత్ర, రాజకీయ సామాజిక", అంశాలతో కూడిన వ్యాసాలతో ప్రతి నెల పాఠకుల ముందుకు వస్తుంది. ఈ మాసపత్రికకు ఎందరో భాషాభిమానులు, విశ్వవిద్యాలయ ఆచార్యులు, పరిశోధక విద్యార్థులు, భాషా పండితులు, విలువైన వ్యాసాలు రాస్తూ ఈ పత్రికను ముందుకు  నడిపిస్తున్నారు. తెలుగు రాష్ట్రాల్లో అన్ని విశ్వవిద్యాలయాల తెలుగు శాఖలు స్వర్ణపుష్పం మాసపత్రికను పరిశోధన మాసపత్రికగా గుర్తించాయి.
మూలాలు
వర్గం:తెలుగు పత్రికలు
వర్గం:తెలుగు మాస పత్రికలు
సుందరం మాస్టర్
సుందరం మాస్టర్ గా పేరుగాంచిన శంకర్ మాంతప్పన్ మల్లప్ప ఒక ప్రముఖ నృత్య దర్శకుడు, నటుడు. అన్ని దక్షిణ భారతీయ భాషల్లో సుమారు 1200కి పైగా సినిమాలకు నృత్య దర్శకత్వం వహించాడు. ఎన్. టి. ఆర్, ఎ. ఎన్. ఆర్, ఎం. జి. ఆర్ తరం నుంచి చిరంజీవి, బాలకృష్ణ, నాగార్జున, వెంకటేష్ వరకు అందరి కథానాయకులతో పనిచేసిన అనుభవం ఆయనకుంది. ఈయన కుమారులు ప్రభుదేవా, రాజు సుందరం, నాగేంద్ర ప్రసాద్ కూడా నృత్యదర్శకులు, నటులే.
బాల్యం
సుందరం మాస్టర్ కు పెద్దలు పెట్టిన పేరు శంకర్ మాంతప్పన్ మల్లప్ప. ఆయన స్వస్థలం మైసూరు. తల్లిదండ్రులు సుందర అని పిలిచేవారు. నృత్య దర్శకుడైన తర్వాత అది సుందరం మాస్టర్ గా మారింది. రెండో తరగతి దాకా చదువుకున్నాడు.
వృత్తి
ప్రముఖ హాస్యనటుడు నగేష్ ఈయనను దర్శకుడు కె. బాలచందర్ కు పరిచయం చేశాడు. తర్వాత తంగప్ప అనే మాస్టర్ దగ్గర సహాయకుడిగా చేరాడు. తర్వాత ఎన్. టి. ఆర్, ఎ. ఎన్. ఆర్, ఎం. జి. ఆర్ లతో పరిచయం ఏర్పడింది.
బయటి లంకెలు
వర్గం:తెలుగు సినిమా నృత్యదర్శకులు
విరాట పర్వం (సినిమా)
కథ
వెన్నెల (సాయి పల్లవి) కామ్రెడ్ అరణ్య అలియాస్ రవన్న (రానా) రచనలకు ప్రభావితం అయ్యి అతనిపై ప్రేమను పెంచుకుంటుంది. వెన్నెలను ఆమె బావ(రాహుల్ రామకృష్ణ)కు ఇచ్చి పెళ్లి చేయాలని తల్లిదండ్రులు(సాయిచంద్‌, ఈశ్వరి రావు) నిశ్చయిస్తారు. తనకు పెళ్లి ఇష్టం లేదని అందరితో ధైర్యంగా చెప్పి తల్లిదండ్రులకు లేఖ రాసి అరణ్య కోసం ఇంటి నుంచి వెళ్లిపోతుంది. దళనాయకుడైన రవన్నను పట్టుకునేందుకు పోలీసులు కూడా గాలిస్తుంటారు. వెన్నెల త‌న‌దైన శైలిలో ప్ర‌య‌త్నాలు చేసి అడ‌విలోకి వెళుతుంది. అతణ్ణి చేరుకోవడం కోసం వెన్నెల ఎంత కష్టపడింది? వెన్నెల తనను ప్రేమిస్తుందని తెలిశాక రవన్న ఎలా స్పందించాడు? ర‌వ‌న్న‌తో వెన్నెల క‌లిశాక ఎలాంటి ప‌రిణామాలు చోటు చేసుకున్నాయి? అనేదే మిగతా సినిమా కథ.
నిర్మాణం
విరాట‌ప‌ర్వం సినిమా హైద‌రాబాదు లోని రామానాయుడు స్టూడియోలో 2019 జూన్ 15న పూజ కార్యక్రమాలతో ప్రారంభమైంది.
విడుదల
ఈ చిత్రం 2021 ఏప్రిల్ 30న విడుదల కావాల్సి ఉండగా, కరోనా సెకండ్ వేవ్ కారణంగా విడుదల వాయిదా వేయబడింది. విరాట పర్వం సినిమా 2022 జూలై 1న ప్రపంచవ్యాప్తంగా థియేటర్లలో విడుదల చేస్తున్నట్లు ప్రకటించి, ఆ తరువాత ఈ సినిమాను జూన్ 17న విడుదల చేయనున్నట్లు ప్రకటించారు.
బయటి లంకెలు
వర్గం:2022 తెలుగు సినిమాలు వర్గం:డి. సురేష్ బాబు నిర్మించిన సినిమాలు వర్గం:సురేష్ ప్రొడక్షన్స్ సినిమాలు
గాలికొండపురం రైల్వేగేటు
right|250px|thumb|పుస్తక ముఖచిత్రం (పుస్తకం డాట్ కాం నుండి) గాలికొండాపురం రైల్వే గేట్ వంశీ వ్రాసిన ఒక నవల.
కథ
ఎత్తైన కొండలమధ్య ప్రకృతి ఒడిలో అందమైన పల్లెటూరు గాలికొండపురం. అక్కడ నివసించే రైల్వేఉద్యోగులు గిరిజనుల సమస్యలను తీరుస్తూ తల్లోనాలుకలా మెసలే ఓ తెలివైన టీచరు సుగుణ, ఆమె భర్త విశాఖపట్నంలో పని చేసే ఓ పోలీసాఫీసర్ పేరు మురళీకృష్ణ, గాలికొండాపురం రైల్వేగేట్ స్టేషను మాష్టరు మాలి, ఆ ఊరికి వచ్చిన టూరిస్ట్ లకు బలవంతంగా చుట్టుపక్కల ప్రాంతాలను చూపించే ఓ గైడ్ జగన్నాథం, స్టేషను ఎదురుగా ఉన్న హోటలు ఓనర్ కం సర్వర్ హరిబొంధూ, ఇవీ నవలలోని ముఖ్య పాత్రలు.
ఓ రోజు కొందరు కాలేజి టూరిస్టులతో కలిసి ఆ స్టేషను లో దిగిన కామిని చర్యలు అనుమానాస్పదంగా ఉంటాయి ఆమె ఆపల్లెలో తన స్మగ్లింగ్ ప్లాన్ సక్రమంగా అమలవ్వాలంటే అక్కడివారికి దిశానిర్దేశం చేసే సుగుణని తప్పించాలని తన హత్యకోసం పలువిధాలుగా ప్రయత్నిస్తూ ఉంటుంది. అలాంటి ఓ ప్రయత్నంలో ఎదురు తిరిగిన సుగుణ కామిని ని కొట్టి కుర్చీకి కట్టేస్తుంది. ఆపై ఏంచేయాలో అర్ధంకాక సహాయం కోసం స్టేషను మాష్ట్రర్ మాలి ని తీసుకొచ్చేసరికి కామిని చనిపోయి ఉంటుంది. కామినిని తనే చంపాననుకున్న సుగుణ మాలి, జగన్నాథం, హరిబొంధూ సహాయంతో కామిని శవాన్ని లోయలో పడేస్తుంది. కామిని ముఠా స్మగ్లింగ్ కార్యకలాపాల గురించి ఇన్వెస్టిగేషన్ కోసం సుగుణ భర్త మురళీకృష్ణ అదే ఊరికి ట్రాన్స్ఫరై వస్తాడు. అతను ఇన్వెస్టిగేషన్ లో భాగంగా సుగుణ వల్ల ఈ హత్య జరగలేదు అని నిరూపించి ఆపై ఈ మర్డర్ మిస్టరీని ఎలా చేధించాడు అన్నది మిగిలిన కథ.
ఇతర లింకులు
వర్గం:తెలుగు పుస్తకాలు వర్గం:పుస్తక పరిచయాలు
ఉషా చౌమర్
ఉషా చౌమర్ రాజస్థాన్ రాష్ట్రానికి చెందిన సామజిక సేవకురాలు. ఆమె పారిశుద్ధ్య కార్మికుల హక్కుల కోసం చేస్తున్న పోరాటాలను గుర్తించిన భారత ప్రభుత్వం ఉషా చౌమర్ ను 2020లో పద్మశ్రీ పురస్కారంతో సత్కరించింది.
జీవితాన్ని మార్చిన సంఘటన
ఉషా చౌమర్‌ రాజస్థాన్‌లోని భరత్‌పూర్‌ జిల్లాలోని దీఘ్‌ కుగ్రామంలో ఒక సామాన్య దళిత తోటీ కుటుంబంలో పుట్టిన ఆమె పారిశుధ్య కార్మికురాలిగా 'మానవ వ్యర్థాలను తలపై మోసే' కులవృత్తిని తన ఏడవ ఏట నుంచే తల్లికి సహాయంగా చీపురు పట్టింది. పది సంవత్సరాల వయసులో పెళ్లి చేసుకొని గృహిణిగా ఆల్వార్‌ జిల్లా చేరుకొని భర్తకు సహాయంగా ఇదే పనిలో జీవితం కొనసాగించి ఎన్నో ఛీత్కారాలు, అంటరానితనాన్ని ఎదుర్కొంది.